দিবসটি উদযাপন উপলক্ষে আইসিটি বিভাগের প্রতিমন্ত্রী জুনাইদ আহমেদ পলক বলেন, ‘২০০৮ সালের ১২ ডিসেম্বর প্রধানমন্ত্রী শেখ হাসিনা রূপকল্প ২০২১ তথা ডিজিটাল বাংলাদেশ ঘোষণা করেন এবং ২০০৯ সালে আমরা জনগণের রায়ে রাষ্ট্র পরিচালনার সুযোগ পাওয়ার পর ক্রমান্বয়ে ডিজিটাল বাংলাদেশ বাস্তবায়ন শুরু করি। ডিজিটাল বাংলাদেশ বিনির্মাণের পথে আমাদের কার্যক্রম দেশে-বিদেশে প্রশংসিত ও অনুকরণীয়। তাই সার্বিক বিবেচনায় মন্ত্রিসভা গত ২৭ নভেম্বর ১২ ডিসেম্বর দিনটিকে জাতীয় তথ্য ও যোগাযোগ প্রযুক্তি দিবস হিসেবে ঘোষণা করে।’